3.  ลักษณะการประกอบธุรกิจ

    1.  ประวัติความเป็นมาและการเปลี่ยนแปลงที่สำคัญ

  กลุ่มบริษัทฯได้ก่อตั้งขึ้นโดยคุณธงไชย แพรรังสี ตั้งแต่ปี 2533
  เพื่อประกอบธุรกิจจำหน่ายและซ่อมแซมเครื่องจักรกลหนักและอะไหล่
  ซึ่งรวมถึงการให้บริการเคลื่อนย้ายวัสดุหรืออุปกรณ์ที่มีขนาดใหญ่หรือมีน้ำหนักมาก
  โดยเป็นการดำเนินงานภายใต้ บริษัท เดอะเครน เซอร์วิส จำกัด (“TCS”)
  ต่อมาเมื่ออุตสาหกรรมต่าง ๆ มีการขยายตัว ส่งผลให้มีความต้องการใช้เครื่องจักรกลหนักเพิ่มขึ้น
  คุณธงไชย แพรรังสี จึงได้มีการจัดตั้ง บริษัท เดอะเครน แหลมฉบัง จำกัด (“TCL”) บริษัท
  เดอะเครน ระยอง จำกัด (“TCR”) และ บริษัท เดอะเครน เฮฟวี่ลิฟท์ จำกัด (“TCH”)
  เพื่อรองรับการขยายตัวของธุรกิจ โดยเฉพาะในเขตอุตสาหกรรมต่าง ๆ

  นอกจากการจัดตั้งกลุ่มบริษัท เดอะเครน แล้ว ในปี 2540 คุณธงไชย แพรรังสี ยังได้มีการจัดตั้ง
  บริษัท ชูไก จำกัด (“CRANE”)
  ขึ้นเพื่อประกอบธุรกิจนำเข้าเครื่องจักรใช้แล้วจากต่างประเทศเพื่อจำหน่ายต่อให้กับลูกค้า
  รวมถึงให้การบริการซ่อมและจำหน่ายอะไหล่ ให้กับบริษัทในกลุ่มและลูกค้าทั่วไป
  ต่อมากลุ่มบริษัทฯได้มีการปรับโครงสร้างการถือหุ้นและการดำเนินงานของกลุ่มบริษัทฯใหม่
  โดยในปี 2547 บริษัท ชูไก จำกัด ได้เข้าถือหุ้นในสัดส่วนร้อยละ 99.99 ในบริษัท เดอะเครน
  แหลมฉบัง จำกัด (“TCL”) บริษัท เดอะเครน ระยอง จำกัด (“TCR”) บริษัท เดอะเครน
  เฮฟวี่ลิฟท์ จำกัด (“TCH”) และในปี 2549 ได้เข้าถือหุ้นในสัดส่วนร้อยละ 99.99 ในบริษัท
  เดอะเครน เซอร์วิส จำกัด (“TCS”)
  นอกจากนี้ยังได้มีการปรับเปลี่ยนลักษณะการประกอบธุรกิจใหม่ โดย บริษัท ชูไก จำกัด
  (“CRANE”) จะทำหน้าที่ในการจำหน่ายและซ่อมแซมเครื่องจักรเป็นหลัก
  ส่วนบริษัทย่อยจะให้บริการเช่าและขนส่ง สำหรับรายละเอียดการเปลี่ยนแปลงที่สำคัญมีดังต่อไปนี้

  --------- -------------------------------------------------------------
  ปี 2533    จัดตั้งบริษัท เดอะเครน เซอร์วิส จำกัด (“TCS”) ที่บริเวณถนนบางนา-ตราด กม.
            3 ด้วยทุนจดทะเบียนและชำระแล้ว 2.00 ล้านบาท
            ให้บริการขายเครื่องจักรกลหนักใช้แล้ว เช่น รถเครน รถฟอร์คลิฟท์
            และรถเทรเลอร์ เป็นต้น และให้บริการเคลื่อนย้ายวัสดุหรืออุปกรณ์โดยรถเครน
            รถฟอร์คลิฟท์ รถเทรลเลอร์ รถบรรทุกและเครื่องจักรกลอื่น

  ปี 2534    บริษัท เดอะเครน เซอร์วิส จำกัด (“TCS”) ได้เพิ่มทุนจดทะเบียนเป็น 20.00
            ล้านบาท เพื่อรองรับการขยายธุรกิจ และได้นำเข้ารถเครนใช้แล้วยี่ห้อ LIEBHERR
            รุ่น LT 1300 ขนาด 300 ตัน จากประเทศเยอรมัน
            ซึ่งเป็นรถเครนที่มีความสามารถในการยกได้สูงสุดในขณะนั้น

  ปี 2535    จัดตั้งบริษัท เดอะเครน แหลมฉบัง จำกัด (“TCL”)
            ด้วยทุนจดทะเบียนและชำระแล้ว 2.00 ล้านบาท
            ดำเนินธุรกิจขายเครื่องจักรกลหนักใช้แล้ว เช่น รถเครน รถฟอร์คลิฟท์
            และรถเทรเลอร์ เป็นต้นและให้บริการเคลื่อนย้ายวัสดุหรืออุปกรณ์โดยรถเครน
            รถฟอร์คลิฟท์ รถเทรลเลอร์ และรถบรรทุก ในบริเวณหน้าท่าเรือแหลมฉบัง จ.
            ชลบุรี

  ปี 2537    จัดตั้งบริษัท เดอะเครน ระยอง จำกัด (“TCR”) ที่ อ. บ้านค่าย จ. ระยอง
            ด้วยทุนจดทะเบียนและชำระแล้ว 2.00 ล้านบาท
            ดำเนินธุรกิจด้านการขายเครื่องจักรกลหนักใช้แล้ว เช่น รถเครน รถฟอร์คลิฟท์
            และรถเทรเลอร์ เป็นต้นและให้บริการเคลื่อนย้ายวัสดุหรืออุปกรณ์โดยรถเครน
            รถฟอร์คลิฟท์ รถเทรลเลอร์ และ รถบรรทุกและเครื่องจักรกล
            โดยทำการก่อสร้างอาคารสำนักงาน โรงงาน และบ้านพัก บนเนื้อที่ 10 ไร่
            เพื่อการขยายธุรกิจมายังจังหวัดระยอง
            เนื่องจากบริษัทฯมีกลุ่มลูกค้าจำนวนมากในนิคมอุตสาหกรรมมาบตาพุด
            และเพื่อรองรับลูกค้าในกลุ่มอุตสาหกรรมปิโตรเคมี โรงกลั่น โรงงานผลิตเหล็ก
            และธุรกิจท่าเรือ ซึ่งเป็นกลุ่มลูกค้าเป้าหมายหลักของบริษัทฯ
  --------- -------------------------------------------------------------

+--------+-------------------------------------------------------------+
| ปี 2539 | จัดตั้งบริษัท เดอะเครน เฮฟวี่ลิฟท์ จำกัด (“TCH”) ด้วยทุนจดทะเบียน 10.00  |
|        | ล้านบาทที่บริเวณรังสิต ดำเนินธุรกิจด้านการขายเครื่องจักรกลหนักใช้แล้ว เช่น   |
|        | รถเครน รถฟอร์คลิฟท์ และรถเทรเลอร์                               |
|        | เป็นต้นและให้บริการเคลื่อนย้ายวัสดุหรืออุปกรณ์โดยรถเครน รถฟอร์คลิฟท์       |
|        | หางเทรลเลอร์ รถแทรคเตอร์ รถบรรทุก รถบรรทุกติดเครน                |
|        | พร้อมรับขนส่งและติดตั้งเครื่องจักรอุตสาหกรรม TCH                      |
|        | ให้บริการครอบคลุมกลุ่มลูกค้าในบริเวณจังหวัดปทุมธานี อยุธยา สระบุรี         |
|        | และจังหวัดต่าง ๆ ทางภาคใต้                                      |
|        |                                                             |
|        | ทั้งนี้เพื่อ                                                      |
|        | ให้การดำเนินงานมีประสิทธิภาพและการใช้เครื่องจักรที่มีอยู่ให้เกิดประโยชน์สูงสุด |
|        | บริษัทภายในกลุ่ม ได้แก่ TCS TCL TCR และ TCH                       |
|        | จึงได้มีการให้บริการเช่าเครื่องจักรระหว่างกัน                          |
|        | โดยในช่วงที่ผ่านมาส่วนใหญ่จะเป็นการเช่าเครื่องจักรจาก TCS              |
|        | เนื่องจากเป็นบริษัทในกลุ่ม ที่ก่อตั้งเป็นบริษัทแรกและมีจำนวนเครื่องจักรมากที่สุด  |
+--------+-------------------------------------------------------------+
| 26     | จากการดำเนินงานที่ผ่านมา TCS TCL TCR และ TCH                    |
| พ.ค.   | มีการประกอบธุรกิจทั้งในส่วนของการจำหน่าย                           |
| 2540   | เครื่องจักรกลหนักใช้แล้วและการให้บริการเคลื่อนย้ายวัสดุหรืออุปกรณ์โดยรถเครน |
|        | รถฟอร์คลิฟท์ รถเทรลเลอร์ และ รถบรรทุก                            |
|        | เพื่อใ                                                        |
|        | ห้เกิดการแบ่งแยกลักษณะการประกอบธุรกิจทางด้านการจำหน่ายและการให้บริการ |
|        | รวมถึงการให้บริการซ่อมแซมเครื่องจักรกลหนัก จึงได้มีการจัดตั้งบริษัท ชูไก     |
|        | จำกัด (“CRANE”) ด้วยทุนจดทะเบียน 1.00 ล้านบาท (จำนวน 10,000 หุ้น   |
|        | มูลค่าที่ตราไว้หุ้นละ 100.00 บาท) ที่ ถ.บางนา-ตราด กม. 7             |
|        | เพื่อดำเนินธุรกิจด้านการนำเข้าเครื่องจักรใช้แล้วจากต่างประเทศ            |
|        | หรือซื้อในประเทศ เพื่อจำหน่ายต่อให้กับบริษัทย่อยภายในกลุ่ม (TCS, TCL, TCR |
|        | และ TCH) หรือลูกค้าภายนอก โดยประเภทเครื่องจักรที่จำหน่าย ได้แก่        |
|        | รถเครนยี่ห้อ KATO, TADANO, P&H, KOBELCO, SUMITOMO, IHI,        |
|        | HITACHI, DEMAG, LIEBHERR และ GOTTWALD รถฟอร์คลิฟท์ยี่ห้อ TOYOTA,  |
|        | KOMATSU, MITSUBISHI, TCM หางเทรลเลอร์ รถหัวลาก รถแทรคเตอร์     |
|        | รถบรรทุก รถบรรทุกติดเครน ซึ่งเครื่องจักรเหล่านี้บริษัทฯจะนำมาทำการซ่อม    |
|        | หรือปรับปรุงสภาพให้ดียิ่งขึ้น เพื่อส่งขายลูกค้าภายในประเทศ ประเทศใกล้เคียง  |
|        | และประเทศอื่น ๆ นอกจากนี้ให้ CRANE                               |
|        | ยังเป็นศูนย์รวมของ                                              |
|        | การให้บริการซ่อมเครื่องจักรกลหนักใช้แล้วและจำหน่ายอะไหล่ให้กับกลุ่มบริษัทย่อย |
|        | (TCS TCL TCR และ TCH) และลูกค้าทั่วไป                           |
|        | โดยรวมถึงกลุ่มลูกค้าโรงงานอุตสาหกรรมต่าง ๆ ทั้งนี้ภายหลังการจัดตั้ง CRANE  |
|        | กลุ่มบริษัทย่อย (TCS TCL TCR และ TCH)                            |
|        | จะดำเนินธุรกิจหลักในการให้บริการเคลื่อนย้ายวัสดุหรืออุปกรณ์โดยรถเครน      |
|        | รถฟอร์คลิฟท์ รถเทรลเลอร์ และ รถบรรทุกและเครื่องจักรกลเท่านั้น          |
+--------+-------------------------------------------------------------+
| ปี 2542 | เพิ่มทุนจดทะเบียนและชำระแล้ว บริษัท ชูไก จำกัด (“CRANE”) จาก 1.00    |
|        | ล้านบาทเป็น 50.00 ล้านบาท                                      |
|        | โดยการออกและเสนอขายหุ้นสามัญเพิ่มทุนให้แก่ผู้ถือหุ้นเดิม                  |
+--------+-------------------------------------------------------------+
| ปี 2543 | บริษัท เดอะเครน เซอร์วิส จำกัด (“TCS”) ได้ประสบปัญหาทางการเงิน      |
|        | จึงต้องเข้าสู่กระบวนการปรับโครงสร้างหนี้กับเจ้าหนี้สถาบันการเงินจำนวน 5    |
|        | ราย โดยมีมูลหนี้ทั้งสิ้น 950,234,872.49บาท (หนี้เงินต้น 607,359,056.88  |
|        | บาท ดอกเบี้ยค้างชำระ 342,875,815.61 บาท)                       |
+--------+-------------------------------------------------------------+
| ธ.ค.   | บริษัทฯนำเข้ารถเครนใช้แล้วขนาด 410 ตัน                            |
| 2544   | ซึ่งถือไ                                                       |
|        | ด้ว่าเป็นรถเครนขนาดใหญ่ของไทยที่มีความสามารถในการยกได้มากที่สุดในขณะนั้น |
+--------+-------------------------------------------------------------+
| 30     | เพิ่มทุนจดทะเบียนและชำระแล้ว บริษัท ชูไก จำกัด (“CRANE”) จาก 50.00   |
| ต.ค.   | ล้านบาทเป็น 100.00 ล้านบาท                                     |
| 2545   | โดยการออกและเสนอขายหุ้นสามัญให้แก่ผู้ถือหุ้นเดิมในมูลค่าที่ตราไว้หุ้นละ 10.00 |
|        | บาท                                                         |
+--------+-------------------------------------------------------------+

  ---------- ------------------------------------------------------------------------
  1 พ.ค.     บริษัทฯเข้าถือหุ้นในบริษัทย่อย ได้แก่ บริษัท เดอะเครน แหลมฉบัง จำกัด (“TCL”) บริษัท
  2547       เดอะเครน ระยอง จำกัด (“TCR”) และบริษัท เดอะเครน เฮฟวี่ลิฟท์ จำกัด (“TCH”)
             ในสัดส่วนร้อยละ 99.99 โดยเป็นการซื้อจากกลุ่มนายธงไชย แพรรังสี
             ในมูลค่าเท่ากับมูลค่าที่ตราไว้คือ 100.00 บาท / หุ้น (สำหรับ TCL และ TCR) และ 10.00
             บาท / หุ้น (สำหรับ TCH) ซึ่งแหล่งที่มาของเงินทุนมาจากการเพิ่มทุนของบริษัท

  8 พ.ย.     เพิ่มทุนจดทะเบียนและชำระแล้ว บริษัท ชูไก จำกัด (“CRANE”) จาก 100.00 ล้านบาทเป็น
  2547       200.00 ล้านบาท
             โดยการออกและเสนอขายหุ้นสามัญเพิ่มทุนให้แก่ผู้ถือหุ้นเดิมและพนักงานในมูลค่าที่ตราไว้หุ้นละ
             10.00 บาท

  พ.ย. 2547  บริษัทฯนำเข้ารถเครนใช้แล้วขนาด 600 ตัน พร้อมอุปกรณ์เสริมพิเศษ
             ซึ่งทำให้รถเครนมีความสามารถในการยกได้มากกว่า 800 ตัน
             ซึ่งถือได้ว่าเป็นรถเครนขนาดใหญ่ของไทยที่มีความสามารถในการยกได้มากที่สุดในปัจจุบัน

  8 มิ.ย.     แปรสภาพเป็นบริษัท ชูไก จำกัด (มหาชน)
  2548       

  ก.ค. 2548  ทยอยนำเข้ารถใหม่ (Brand new) เป็น Truck Crane ยี่ห้อ KATO ขนาด 55 ตัน จำนวน 10
             คัน
             เพื่อรองรับการขยายงานในตลาดที่ต้องการใช้เครื่องจักรที่มีคุณภาพและการบริการที่มีมาตรฐานสูง
             เช่น โรงไฟฟ้าและโรงกลั่นน้ำมัน

  1 ต.ค.     บริษัทฯเข้าถือหุ้นในบริษัท เดอะเครน เซอร์วิส จำกัด (“TCS”) ในสัดส่วนร้อยละ 99.99
  2549       โดยเป็นการซื้อหุ้นสามัญของบริษัท เดอะเครน เซอร์วิส จำกัด (“TCS”) จากคุณธงไชย แพรรังสี
             ในราคาเท่ากับมูลค่าที่ตราไว้คือ 1,000 บาท / หุ้น
             ซึ่งแหล่งที่มาของเงินลงทุนมาจากการเพิ่มทุนของบริษัทฯ

  21 พ.ย.    บริษัทฯทำการเพิ่มทุนเป็นเงินสดใน บริษัท เดอะเครน แหลมฉบัง จำกัด (“TCL”) บริษัท
  2549       เดอะเครน ระยอง จำกัด (“TCR”) และบริษัท เดอะเครน เฮฟวี่ลิฟท์ จำกัด (“TCH”)
             อีกจำนวนบริษัทละ 15.00 ล้านบาท

  23 พ.ย.    บริษัทฯได้รับการสนับสนุนทางการเงินจากสถาบันการเงินในการซื้อที่ดินบริเวณ ถนนบางนา – ตราด
  2549       กม. 22 เนื้อที่รวม 34-1-41 ไร่ จากบริษัท ทูเดย์ ทรานสปอร์ต จำกัด (“TDT”)ในมูลค่า
             280.00 ล้านบาท เพื่อรองรับการขยายธุรกิจในอนาคต
             เนื่องจากสถานที่ประกอบธุรกิจในปัจจุบันมีข้อจำกัดในด้านการขยายพื้นที่
             บริษัทจึงมีนโยบายที่จะย้ายสถานที่ประกอบธุรกิจไปยังบริเวณอื่น
             ซึ่งที่ดินดังกล่าวสามารถที่จะรองรับการขยายธุรกิจในอนาคตของบริษัทฯได้
             นอกจากนี้การซื้อที่ดินบริเวณดังกล่าวยังเป็นการปรับโครงสร้างหนี้ของบริษัทที่เกี่ยวข้อง
             ระหว่างบริษัท เดอะเครน เซอร์วิส จำกัด (“TCS”) และ บริษัท ทูเดย์ ทรานสปอร์ต จำกัด โดย
             TDT นำเงินที่ได้จากการขายที่ดินไปจ่ายชำระหนี้ที่มีอยู่กับ TCS

  30 พ.ย.    เพิ่มทุนจดทะเบียนและชำระแล้วจาก 200.00 ล้านบาทเป็น 350.00 ล้านบาท
  2549       โดยทำการเสนอขายแก่บุคคลในวงจำกัด 50 ล้านหุ้น (มูลค่าที่ตราไว้หุ้นละ 1.00 บาท)
             ในราคาเสนอขายหุ้นละ 2.00 บาท และเสนอขายให้แก่คุณธงไชยจำนวน 100 ล้านหุ้น
             (มูลค่าที่ตราไว้หุ้นละ 1.00 บาท) ในราคาเสนอขายหุ้นละ 1.00 บาท
             เพื่อใช้เป็นเงินทุนหมุนเวียนและรองรับการเข้าถือหุ้นในสัดส่วนร้อยละ 99.99 ของบริษัท ชูไก
             จำกัด (มหาชน) (“CRANE”) ในบริษัท เดอะเครน เซอร์วิส จำกัด (“TCS”)

  19 มี.ค.    เพิ่มทุนจดทะเบียนเป็น 450.00 ล้านบาท (จำนวน 450,000,000 หุ้น มูลค่าที่ตราไว้หุ้นละ 1.00
  2550       บาท) เพื่อรองรับการเข้าจดทะเบียนในตลาดหลักทรัพย์เอ็ม เอ ไอ

  13         บริษัทได้รับอนุญาตให้กระจายหุ้นสามัญเพิ่มทุนของบริษัทให้แก่ประชาชนโดยทั่วไปเป็นครั้งแรก (
  ก.พ.2551   Initial public offering : IPO) และเข้าเป็นบริษัทจดทะเบียนในตลาดหลักทรัพย์ เอ็ม เอ
             ไอ
  ---------- ------------------------------------------------------------------------

2.  ภาพรวมการประกอบธุรกิจของบริษัทฯและบริษัทย่อย

  บริษัท ชูไก จำกัด (มหาชน)
  และบริษัทย่อยประกอบธุรกิจจำหน่ายเครื่องจักรกลหนักใช้แล้วและให้บริการเคลื่อนย้ายวัสดุหรืออุปกรณ์โดยรถเครน
  รถฟอร์คลิฟท์ รถยกตู้คอนเทนเนอร์ รถแมนลิฟท์ เพื่อการก่อสร้าง การยก ประกอบ และติดตั้ง
  รวมถึงให้บริการขนส่งและขนย้าย ด้วยรถหัวลาก หางเทรลเลอร์ และรถบรรทุกประเภทต่าง ๆ
  นอกจากนี้ยังให้บริการซ่อมแซมและจำหน่ายอะไหล่สำหรับเครื่องจักรกลหนัก

  โดยธุรกิจการจำหน่ายและให้บริการซ่อมแซมเครื่องจักรกลหนักจะกระทำผ่านบริษัทฯ
  และธุรกิจการเคลื่อนย้ายและขนส่งให้บริการโดยบริษัทย่อยของบริษัทฯ (“กลุ่มบริษัทย่อย”) ได้แก่
  บริษัท เดอะเครน เซอร์วิส จำกัด (“TCS”) บริษัท เดอะเครนแหลมฉบัง จำกัด (“TCL”)
  บริษัท เดอะเครน ระยอง จำกัด (“TCR”) และ บริษัท เดอะเครน เฮฟวี่ลิฟท์ จำกัด
  (“TCH”)

  ทั้งนี้กลุ่มบริษัทย่อยจะให้ข้อแนะนำ คำปรึกษาและวิธีการใช้งานของเครื่องจักรกล
  เริ่มตั้งแต่การส่งผู้เชี่ยวชาญเข้าไปร่วมหารือ วางแนวทาง และแนะนำวิธีปฏิบัติงานให้กับผู้ว่าจ้าง
  ณ จุดปฏิบัติงาน ตลอดจนพิจารณาข้อจำกัดของสถานที่ที่อาจมี
  จากนั้นบริษัทฯจะดำเนินการออกแบบการทำงานร่วมกับเจ้าของงานหรือผู้ว่าจ้าง
  เช่นการจัดตำแหน่งจุดทำงานที่เหมาะสม อุปกรณ์พิเศษต่าง ๆ ที่ต้องใช้
  หรือระยะเวลาที่เหมาะสม เป็นต้น
  เพื่อให้การทำงานสำเร็จลุล่วงตามเป้าหมายและมีความปลอดภัยสูงสุดต่อลูกค้าหรือผู้ว่าจ้าง
  โดยใช้โปรแกรม AUTOCAD ในการดำเนินการดังกล่าว
  เพื่อให้ลูกค้าสามารถมองเห็นภาพการปฏิบัติงานได้ก่อนลงมือปฏิบัติงานจริง
  เมื่อลูกค้าตกลงทำการว่าจ้างแล้ว
  บริษัทฯจะเรียกทีมงานที่เกี่ยวข้องมาร่วมกันวางแผนเพื่อจัดเตรียมเครื่องจักรและอุปกรณ์ให้ตรงตามแผนงานที่ได้วางไว้
  พร้อมจัดพนักงานขับรถและผู้ควบคุมงานที่มีความชำนาญเข้าปฏิบัติงานตามเวลาที่ลูกค้ากำหนด

  การดำเนินธุรกิจของกลุ่มบริษัทฯสามารถแบ่งการดำเนินงานหลักได้เป็น 3 ประเภทดังนี้

1.  การให้บริการเคลื่อนย้ายวัสดุหรืออุปกรณ์โดยรถเครน รถฟอร์คลิฟท์ รถยกตู้คอนเทนเนอร์
    รถแมนลิฟท์ เพื่อการก่อสร้าง การยก ประกอบ และติดตั้ง รวมถึงให้บริการขนส่งและขนย้าย
    ด้วยรถหัวลาก หางเทรลเลอร์ และรถบรรทุกประเภทต่าง ๆ
    ซึ่งเป็นการให้บริการมีทั้งแบบการเหมาโครงการโดยคิดค่าบริการแบบเบ็ดเสร็จและมีการกำหนดระยะเวลาดำเนินการไว้อย่างชัดเจน
    หรือการให้บริการแบบรายเดือนหรือรายวัน ซึ่งให้บริการโดยกลุ่มบริษัทย่อย

2.  การจำหน่ายเครื่องจักรกลหนักใช้แล้วและอะไหล่ต่าง ๆ ให้แก่กลุ่มบริษัทย่อยและบุคคลภายนอก
    ซึ่งดำเนินงานโดยบริษัทฯ

3.  การให้บริการซ่อมแซมเครื่องจักรกลหนักแก่กลุ่มบริษัทย่อยและบุคคลภายนอก
    ซึ่งดำเนินงานโดยบริษัทฯ

  ในการดำเนินธุรกิจข้างต้นบริษัทฯจะต้องจัดหาเครื่องจักรกลดังกล่าวมาดำเนินการ ทั้งนี้บริษัท
  ชูไก จำกัด (มหาชน)
  ในฐานะบริษัทใหญ่จะเป็นผู้ดำเนินการจัดหาและจัดซื้อโดยบริษัทฯนำเข้าเครื่องจักรกลใช้แล้วจากต่างประเทศ
  ซึ่งส่วนใหญ่จะนำเข้าจากประเทศญี่ปุ่นและประเทศแถบยุโรป
  โดยบริษัทฯมีตัวแทนเพื่อจัดหาเครื่องจักรใช้แล้วที่มีสภาพดีให้กับบริษัทฯ
  ซึ่งภายหลังจากที่บริษัทฯได้ดำเนินการนำเข้าเครื่องจักรกลหนักดังกล่าวแล้ว
  บริษัทฯจะทำการตรวจสภาพ ซ่อมแซม ปรับปรุงและปรับสภาพเครื่องจักร (Overhaul)
  ให้อยู่ในสภาพที่สมบูรณ์พร้อมใช้งาน โดยวิศวกรและทีมช่างที่มีประสบการณ์
  เพื่อจำหน่ายหรือให้บริการเช่าและขนส่งกับลูกค้าต่อไป
  สำหรับทีมงานช่างของบริษัทฯซึ่งนอกจากจะทำการซ่อมแซม ปรับปรุง
  ปรับสภาพเครื่องจักรกลนำเข้าแล้ว
  บริษัทฯยังรับงานซ่อมแซมเครื่องจักรกลจากลูกค้าที่ได้ซื้อเครื่องจักรจากบริษัทฯและให้บริการซ่อมกับลูกค้าทั่วไปด้วย

  นอกจากนี้ในฐานะที่บริษัทฯเป็นผู้นำในอุตสาหกรรมนี้
  บริษัทฯยังได้มีการจำหน่ายเครื่องจักรกลหนักดังกล่าวให้กับลูกค้าของบริษัทฯด้วย
  ทั้งนี้เนื่องจากบางส่วนของลูกค้ามีความทับซ้อนระหว่างลูกค้าที่เช่าเครื่องจักร
  และลูกค้าที่ต้องการจะซื้อเครื่องจักร
  โดยเฉพาะในกรณีที่เป็นงานระยะยาวซึ่งลูกค้ามีความคุ้นเคยกับเครื่องจักรมากขึ้นและต้องการลดค่าใช้จ่ายในการเช่าเครื่องจักรจึงอาจจะมีความสนใจในการซื้อเครื่องจักรแทนการเช่า
  และเมื่อจบโครงการแล้วหากลูกค้าต้องการขายเครื่องจักรก็สามารถขายเครื่องจักรคืนให้กับบริษัทฯได้
  ทั้งนี้ธุรกรรมบริษัทย่อยจะทำธุรกรรมเฉพาะการให้เช่าเท่านั้น ส่วนธุรกรรมอื่น ๆ ได้แก่
  การนำเข้า การซื้อขาย การซ่อมแซม เป็นการดำเนินการโดยบริษัทฯทั้งสิ้น

  ภาพรวมของขั้นตอนการดำเนินงานหลักของบริษัทฯและบริษัทย่อย

  []

  โครงสร้างการถือหุ้นของกลุ่มบริษัทฯ ณ วันที่ 31 ธันวาคม 2552

  []

  ภายใต้โครงสร้างการถือหุ้นของกลุ่มบริษัทฯข้างต้น
  บริษัทฯได้มีการกำหนดนโยบายการประกอบธุรกิจของกลุ่มบริษัทฯ ดังต่อไปนี้

1.  ธุรกิจการจำหน่ายเครื่องจักรกลหนักใช้แล้วและให้บริการซ่อมแซม ภายใต้การดำเนินงานของ

    -   บริษัท ชูไก จำกัด (มหาชน) (“CRANE”)
        โดยบริษัทฯจะดำเนินธุรกิจในการจำหน่ายรถเครน รถฟอร์คลิฟท์ รถยกตู้คอนเทนเนอร์
        รถหัวลาก หางเทรลเลอร์ รถกระเช้า รถบรรทุกประเภทต่าง ๆ
        และเครื่องจักรกลหนักอื่น ๆ ได้แก่ ยี่ห้อ KATO, TADANO, SUMITOMO, DEMAG,
        GOTTWALD, LIEBHERR เป็นต้น (ตามรายละเอียดที่ปรากฏในส่วนที่ 1 ข้อ 4.1)
        โดยทำการปรับสภาพใหม่และให้บริการซ่อมแซม
        รวมถึงการจำหน่ายอะไหล่ให้กับลูกค้าทั่วไปและบริษัทย่อย
        สำหรับบริการให้เช่าเครื่องจักรนั้นให้บริการเฉพาะกับบริษัทย่อยเท่านั้น

2.  ธุรกิจการให้บริการเคลื่อนย้ายวัสดุหรืออุปกรณ์ และการขนส่ง
    ภายใต้การดำเนินงานของกลุ่มบริษัทย่อย ได้แก่

    -   บริษัท เดอะเครน เซอร์วิส จำกัด (“TCS”)
        ประกอบธุรกิจให้บริการเคลื่อนย้ายวัสดุหรืออุปกรณ์โดยรถเครน รถฟอร์คลิฟท์ รถหัวลาก
        หางเทรลเลอร์ รถกระเช้า รถบรรทุกประเภทต่าง ๆ รวมถึงรถยกตู้คอนเทนเนอร์
        ให้กับลูกค้ากลุ่มโรงงานอุตสาหกรรมในเขตกรุงเทพฯและปริมณฑล ทั้งนี้ TCS
        เป็นบริษัทแรกที่ได้จัดตั้งขึ้นในกลุ่มบริษัทเดอะเครน จึงเป็นที่รู้จักของลูกค้า

    -   บริษัท เดอะเครน แหลมฉบัง จำกัด (“TCL”)
        ประกอบธุรกิจให้บริการเคลื่อนย้ายวัสดุหรืออุปกรณ์โดยเครื่องจักรประเภทเดียวกับ TCS
        กับลูกค้า โดยเน้นกลุ่มลูกค้าในบริเวณนิคมอุตสาหกรรมแหลมฉบัง การท่าเรือ
        และลูกค้าในบริเวณใกล้เคียง ที่มีขนาดเล็กถึงขนาดกลางเป็นหลัก เช่น ธุรกิจโลจิสติคส์
        โรงงานต่าง ๆ ในนิคมอุตสาหกรรม ลานตู้ Containers เป็นต้น โดย TCL
        มีความชำนาญในการให้บริการแก่ ธุรกิจโลจิสติคส์

    -   บริษัท เดอะเครน ระยอง จำกัด (“TCR”)
        ประกอบธุรกิจให้บริการเคลื่อนย้ายวัสดุหรืออุปกรณ์โดยเครื่องจักรประเภทเดียวกับ TCS
        กับลูกค้าบริเวณโรงงานอุตสาหกรรมในเขตนิคมอุตสาหกรรมมาบตาพุด
        ซึ่งเป็นอุตสาหกรรมขนาดใหญ่ เช่น อุตสาหกรรมปิโตร – เคมี โรงกลั่นน้ำมัน เป็นต้น
        โดยการให้บริการ มิใช่เป็นเพียงการให้บริการเช่าเครื่องจักรเท่านั้น
        แต่รวมถึงการให้บริการในเชิงเทคนิคสำหรับการเคลื่อนย้าย ประกอบ
        หรือติดตั้งเครื่องจักรขนาดใหญ่ โดยทำการสำรวจสถานที่ ออกแบบ
        และดำเนินการให้จนจบกระบวนการ
        นับจากการขนส่งจากท่าเรือจนประกอบติดตั้งให้แล้วเสร็จถึงโรงงาน
        ให้บริการเคลื่อนย้ายเครื่องจักรจากสถานที่หนึ่งไปยังอีกสถานที่หนึ่ง เป็นต้น
        โดยทีมวิศวกรผู้เชี่ยวชาญของบริษัททั้งจากในประเทศและต่างประเทศ

    -   บริษัท เดอะเครน เฮฟวี่ลิฟท์ จำกัด (“TCH”)
        ประกอบธุรกิจให้บริการเคลื่อนย้ายวัสดุหรืออุปกรณ์โดยเครื่องจักรประเภทเดียวกับ TCS
        กับลูกค้าทั่วไปครอบคลุมพื้นที่ในแถบปริมณฑล ในเขตจังหวัดปทุมธานี อยุธยา สระบุรี
        และพื้นที่ส่วนใหญ่ในภาคกลางและตลอดไปจนถึงภาคใต้
        โดยมีลูกค้าทั้งจากหน่วยงานขนาดใหญ่และเล็ก ทั้งภาครัฐบาลและเอกชนเป็นจำนวนมาก
        ตลอดจนลูกค้าที่ดำเนินการก่อสร้างโรงไฟฟ้า

    1.  โครงสร้างรายได้

+------------------------+---------+-----+----+-----+----+-----+-----+
| สายผลิตภัณฑ์              | ดำเน    | ปี   |    | ปี   |    | ปี   |     |
|                        | ินการโดย | 2   |    | 2   |    | 2   |     |
|                        |         | 550 |    | 551 |    | 552 |     |
+------------------------+---------+-----+----+-----+----+-----+-----+
|                        |         | ล้าน | ร  | ล้าน | ร  | ล้าน | ร้อ  |
|                        |         | บาท | ้อย | บาท | ้อย | บาท | ยละ |
|                        |         |     | ละ |     | ละ |     |     |
+------------------------+---------+-----+----+-----+----+-----+-----+
| การให้บริก               |         |     |    |     |    |     |     |
| ารเช่าเครื่องจักรกลและขนส่ง |         |     |    |     |    |     |     |
+------------------------+---------+-----+----+-----+----+-----+-----+
| ก                      | TCS,    | 405 | 5  | 415 | 5  | 298 | 59  |
| ารให้บริการเช่าเครื่องจักรกล | TCL,    | .32 | 4. | .98 | 1. | .99 | .29 |
|                        |         |     | 82 |     | 19 |     |     |
|                        | TCR,    |     |    |     |    |     |     |
|                        | TCH     |     |    |     |    |     |     |
+------------------------+---------+-----+----+-----+----+-----+-----+
| การให้บริการขนส่ง         | TCS,    | 48  | 6. | 32  | 3. | 22  | 4   |
|                        | TCL,    | .01 | 49 | .30 | 98 | .82 | .53 |
|                        |         |     |    |     |    |     |     |
|                        | TCR,    |     |    |     |    |     |     |
|                        | TCH     |     |    |     |    |     |     |
+------------------------+---------+-----+----+-----+----+-----+-----+
| จำหน่ายเ                | CRANE   | 253 | 3  | 316 | 3  | 126 | 25  |
| ครื่องจักรกลหนักปรับสภาพใหม่ |         | .86 | 4. | .36 | 8. | .59 | .10 |
|                        |         |     | 33 |     | 93 |     |     |
+------------------------+---------+-----+----+-----+----+-----+-----+
| การให้บริก               | CRANE   | 14  | 1. | 24  | 3. | 23  | 4   |
| ารซ่อมแซมและจำหน่ายอะไหล่ |         | .13 | 91 | .91 | 07 | .89 | .74 |
+------------------------+---------+-----+----+-----+----+-----+-----+
| รายได้อื่น                | CRANE,  | 18  | 2. | 23  | 2. | 32  | 6   |
|                        | TCS,    | .09 | 45 | .03 | 83 | .00 | .35 |
|                        | TCL,    |     |    |     |    |     |     |
|                        | TCR,    |     |    |     |    |     |     |
|                        | TCH     |     |    |     |    |     |     |
+------------------------+---------+-----+----+-----+----+-----+-----+
| รวม                    |         | 739 | 10 | 812 | 10 | 504 | 100 |
|                        |         | .41 | 0. | .58 | 0. | .29 | .00 |
|                        |         |     | 00 |     | 00 |     |     |
+------------------------+---------+-----+----+-----+----+-----+-----+

  หมายเหตุ : CRANE หมายถึง บริษัทชูไก จำกัด (มหาชน)

  TCS หมายถึง บริษัทเดอะเครน เซอร์วิส จำกัด

  TCL หมายถึง บริษัทเดอะเครน แหลมฉบัง จำกัด

  TCR หมายถึง บริษัทเดอะเครน ระยอง จำกัด

  TCH หมายถึง บริษัทเดอะเครน เฮฟวี่ลิฟท์ จำกัด

2.  เป้าหมายการดำเนินธุรกิจ

  จากการที่ในปัจจุบันการให้บริการด้านการเคลื่อนย้ายวัสดุ อุปกรณ์ และการติดตั้ง
  ในโรงงานอุตสาหกรรมหรือโครงการขนาดใหญ่ ทั้งของภาครัฐบาลและเอกชน เช่น
  โครงการก่อสร้างระบบสาธารณูปโภค โรงกลั่นน้ำมัน โรงงานไฟฟ้า อุตสาหกรรมปิโตรเคมี
  ส่วนใหญ่จะดำเนินการโดยบริษัทชั้นนำจากต่างประเทศ หรือ บริษัทตัวแทนจากต่างประเทศ
  ซึ่งมีความชำนาญและความพร้อมทั้งในเรื่องของเครื่องจักรและบุคลากรผู้ควบคุมงาน

  กลุ่มบริษัทฯในฐานะที่เป็นผู้นำในการให้บริการด้านการเคลื่อนย้ายวัสดุ อุปกรณ์
  และการติดตั้งให้กับโรงงานอุตสาหกรรมและโครงการขนาดใหญ่
  ได้วางเป้าหมายที่จะใช้ความชำนาญและประสบการณ์ทำงานดังกล่าวรวมถึงความพร้อมทั้งในเรื่องของ
  เครื่องจักรกล บุคลากร และระบบดำเนินการที่ได้มาตรฐานสากล ซึ่งได้แก่ ISO 9001:2000
  และ OHSAS 18001:1999 ที่ได้รับการรับรอง จาก TUV Rheinland Group ประเทศ
  เยอรมนี ในการยกระดับการให้บริการด้านการเคลื่อนย้ายวัสดุ อุปกรณ์
  และการติดตั้งให้เทียบเท่ากับบริษัทคู่แข่งซึ่งเป็นบริษัทชั้นนำจากต่างประเทศ
  เพื่อเป็นการสร้างโอกาสในการแข่งขันรวมถึงการขยายขอบเขตการให้บริการไปสู่ต่างประเทศ
  ภายใต้การให้บริการแบบครบวงจร หรือการให้บริการแบบเบ็ดเสร็จ (Turn key) ซึ่งเริ่มตั้งแต่
  การออกแบบ การขนย้าย การกำหนดประเภทและชนิดของเครื่องจักร
  การประสานงานกับหน่วยงานอื่นที่เกี่ยวข้องกับการดำเนินงาน
  ทั้งในส่วนของภาคเอกชนและภาคราชการ เพื่อให้ลูกค้าได้รับความสะดวก
  และสามารถควบคุมให้ดำเนินการภายใต้ระยะเวลาที่กำหนด